Priloga 

I. Standardi in kazalniki kakovosti na področju dosežki otrok v razvoju in učenju ter dosežki učencev in dijakov
(1) Standardi na področju dosežkov otrok v razvoju in učenju ter dosežkov učencev in dijakov so:
1. otroci razvijajo govorne zmožnosti, mišljenje in porajajočo se pismenost;
2. otroci razvijajo in se učijo socialnih zmožnosti in spretnosti;
3. otroci napredujejo na področju gibalnega razvoja in se učijo skrbeti za zdravje;
4. učenci in dijaki napredujejo v znanju in spretnostih, zapisanih v programskih kurikularnih dokumentih, ter dosegajo zastavljene cilje;
5. učenci in dijaki napredujejo v prečnih veščinah;
6. učenci in dijaki razvijajo moralno-etične občečloveške vrednote, vrednote vseživljenjskega učenja in trajnostnega razvoja.
(2) Kazalniki kakovosti posameznih standardov iz predhodnega odstavka so:
1. pri standardu iz točke 1:
a) otroci razvijajo govorne zmožnosti;
b) otroci razvijajo porajajočo se pismenost;
c) otroci razvijajo mišljenje;
2. pri standardu iz točke 2:
a) otroci razvijajo socialne zmožnosti in spretnosti;
b) otroci razvijajo samostojnost;
3. pri standardu iz točke 3:
a) otroci razvijajo gibalne zmožnosti in spretnosti;
b) otroci razvijajo skrb za zdravje, varnost in odgovornost zanjo;
4. pri standardu iz točke 4:
a) učenci ali dijaki izkazujejo kakovostno znanje in napredek v znanju;
b) učenci ali dijaki napredujejo v praktičnih spretnostih in veščinah;
c) učenci ali dijaki napredujejo v telesno-gibalnem razvoju in spretnostih;
d) učenci ali dijaki izkazujejo izjemne dosežke;
5. pri standardu iz točke 5:
a) učenci ali dijaki napredujejo v kritičnem mišljenju, reševanju problemov in odločanju;
b) učenci ali dijaki napredujejo v medosebnih veščinah ter veščinah sporazumevanja in sodelovanja;
c) učenci ali dijaki razvijajo ustvarjalnost in inovativnost;
d) učenci ali dijaki razvijajo samouravnavanje na različnih področjih;
6. pri standardu iz točke 6:
a) učenci ali dijaki izkazujejo spoštovanje, strpnost in druge občečloveške vrednote;
b) učenci ali dijaki razvijajo družbeno odgovornost, odgovornost do okolja in do sebe;
c) učenci ali dijaki izkazujejo pozitiven odnos do učenja in razumejo pomen vseživljenjskega učenja.
II.   Standardi in kazalniki kakovosti na področju varno in spodbudno učno okolje
(1) Standardi na področju varnega in spodbudnega učnega okolja so:
1. v vzgojno-izobraževalnem zavodu vsem zagotavljamo vključenost ter fizično in psihosocialno varnost;
2. v vzgojno-izobraževalnem zavodu si prizadevamo za kulturo kakovostne komunikacije in dobre medsebojne odnose;
3. v vzgojno-izobraževalnem zavodu sistematično vzgojno delujemo.
(2) Kazalniki kakovosti posameznih standardov iz prejšnjega odstavka so:
1. pri standardu iz točke 1:
a) v vzgojno-izobraževalnem zavodu zagotavljamo vključenost;
b) v vzgojno-izobraževalnem zavodu zagotavljamo fizično in psihosocialno varnost;
c) v vzgojno-izobraževalnem zavodu omogočamo priložnosti za krepitev zdrave samopodobe;
d) v vzgojno-izobraževalnem zavodu podpiramo skrb za zdravje in dobro počutje;
2. pri standardu iz točke 2:
a) v vzgojno-izobraževalnem zavodu skrbimo za pretok informacij med zainteresiranimi deležniki;
b) v vzgojno-izobraževalnem zavodu spodbujamo dobre medsebojne odnose in spoštljivo komunikacijo;
c) v vzgojno-izobraževalnem zavodu sistematično krepimo in vzdržujemo dobre odnose z zunanjimi deležniki;
d) v vzgojno-izobraževalnem zavodu sodelujemo pri sprejemanju pomembnih odločitev;
e) v vzgojno-izobraževalnem zavodu spodbujamo avtonomijo in odgovornost deležnikov;
3. pri standardu iz točke 3:
a) v vzgojno-izobraževalnem zavodu usklajeno vzgojno delujemo.

III. Standardi in kazalniki kakovosti na področju profesionalno učenje in delovanje strokovnih delavcev)
(1) Standardi na področju profesionalnega učenja in delovanja strokovnih delavcev so:
1. strokovni delavec usmerja učenje tako, da otroku, učencu in dijaku omogoča optimalne dosežke in razvoj;
2. strokovni delavec načrtuje, spremlja, vrednoti in izboljšuje svoje profesionalno delo ter usmerja svoj razvoj;
3. strokovni delavec deluje v profesionalnih učečih se skupnostih.
(2) Kazalniki kakovosti posameznih standardov iz predhodnega odstavka so:
1. pri standardu iz točke 1:
a) strokovni delavec vodi učni proces tako, da otroku, učencu ali dijaku omogoča pridobivanje in izkazovanje kakovostnega znanja, spretnosti in prečnih veščin;
b) strokovni delavec ustvarja varno in spodbudno učno okolje;
c) strokovni delavec spodbuja razvoj otrokovih, učenčevih ali dijakovih vrednot;
2. pri standardu iz točke 2:
a) strokovni delavec načrtuje profesionalni razvoj in se vključuje v različne oblike profesionalnega učenja;
b) strokovni delavec spremlja in vrednoti lastno profesionalno delo ter ga izboljšuje;
3. pri standardu iz točke 3:
a) strokovni delavec se vključuje in prispeva k razvoju učeče se skupnosti v vzgojno-izobraževalnem zavodu;
b) strokovni delavec se vključuje ter deluje v skupnostih izven vzgojno-izobraževalnega zavoda.

